РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 23

от заседание на Комисия ”Професионална квалификация и 
информационни технологии”,
проведено на  13.09.2017 г.

Днес,  13.09.2017 г. /сряда/ от 10,30 часа се проведе заседание на комисия “Професионална квалификация и информационни технологии”, в състав:

         ПРЕДСЕДАТЕЛ: Румен Георгиев - отсъства
                  ЧЛЕНОВЕ: Даниела Костова	          
                                                   Елка Атанасова - отсъства
Юлиана Колева 
        Галина Карагьозова 
        Мария Кузманова 

На заседанието присъстваха експертните сътрудници към комисията: инж. Валери Михайлов – директор на дирекция „ИТСС”, инж. Мирослава Чирпъкова – началник отдел „ИООСВ“, Анелия Чомакова – гл. експерт дирекция „ИТСС“, АВСС.

1.ОТНОСНО: Писмо от Веселин Даков – главен секретар на Министерски съвет, във връзка с решение на КПКИТ по протокол № 22/02.08.2017 г., т. 19.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

1.1. Да се изпрати писмо до Веселин Даков – главен секретар на Министерски съвет с благодарност за изпратения отговор и разбирането, че ВСС като ползвател не следва да плаща допълнително за софтуерни лицензи придобити през 2007 г. по силата на Рамково споразумение и поради факта, че ще бъдат използвани за нова техника, която замества стара техника, която има базов лиценз на производителя за операционна система Windows.

2.ОТНОСНО: Доклад от Елка Атанасова – член на ВСС и ръководител на работните групи, създадени с решение на Пленума на ВСС по протокол № 27/07.07.2016 г.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

2.1.  Приема резултатите от дейността на работната група, създадена с решение на Пленума на ВСС по протокол № 27/07.07.2016 г. и на работата на външните експерти Александра Цветкова и Боян Иванов, по изготвяне на четири проекта на нормативни актове по глава 18 А от Закона за съдебната власт, а именно:
- Наредба за извършване на процесуални действия и удостоверителни изявления в електронна форма /по чл. 360 „е” от ЗСВ/;
- Наредба № 4 от 16 март 2017 г. за воденето, съхраняването и достъпа до регистъра на актовете на съдилищата /по чл. 360 „т” от ЗСВ/;
- Наредба № 5 за организацията и реда за водене, съхраняване и достъп до електронните дела и начинът на съхраняване на доказателствата и доказателствените средства по делата, както и вътрешния оборот и съхраняването на друга информация, обработвана от съдебната администрация / по чл. 360 „и” от ЗСВ/;
- Правилник за вътрешния ред за използването на електронен подпис и електронна идентификация от органите на съдебната власт.
2.2. Изпраща решението на главния секретар на ВСС, по компетентност.

3.ОТНОСНО: Писмо от директора на Национален институт на правосъдието относно съгласуване на учебни програми на НИП за текущо обучение на магистрати и съдебни служители съгласно чл. 257, ал. 1 от ЗСВ.

Комисия "Професионална квалификация и информационни технологии" предлага на Пленума на Висшия съдебен съвет да приеме следното решение:

                                                                                                                  ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
РЕШИ:

СЪГЛАСУВА по реда на чл. 257, ал.1 от ЗСВ проект на програми за текущо обучение на магистрати и съдебни служители в Национален институт на правосъдието /НИП/. 

Предложението да се внесе за разглеждане като редовна точка в заседание на Пленума на ВСС, което ще се проведе на  14.09.2017 г.

4.ОТНОСНО: Писмо от директора на Национален институт на правосъдието относно жалба във връзка с участие в обучение на обучители, проведено 28 - 30 юни 2017 г.

КОМИСИЯ "ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ"
Р Е Ш И :

4.1. Приема за сведение писмото от директора на Национален институт на правосъдието относно жалба във връзка с участие в обучение на обучители, проведено 28 - 30 юни 2017 г.

5.ОТНОСНО: Писмо от зам. окръжния прокурор на Окръжна прокуратура гр. Варна с приложен анализ на приложението на програмата за случайно разпределение на преписките и делата в районните прокуратури на Варненски съдебен окръг за първото полугодие на 2017 г.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

5.1. Приема за сведение анализа на приложението на програмата за случайно разпределение на преписките и делата в районните прокуратури на Варненски съдебен окръг за първото полугодие на 2017 г.

6.ОТНОСНО: Писмо от главния секретар на Инспектората към Висшия съдебен съвет във връзка с възможността за предоставяне на софтуерни продукти за нуждите на ИВСС.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

6.1. Изпраща отговор на  главния секретар на Инспектората към Висшия съдебен съвет, че Висшият съдебен съвет не разполага с исканите софтуерни продукти, с изключение на антивирусен софтуер, който може да се предостави при уточняване на необходимия брой от страна на ИВСС. 

7.ОТНОСНО: Писмо от зам. председателя на Административен съд София – град относно необходимост от оптимизиране на системата за случайно разпределение на делата.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

7.1. Да се изпрати запитването от зам. председателя на Административен съд София – град на управителя на „Смарт системс 2010"  ЕООД - разработчик на система за случайно разпределение на делата относно възможността за реализация на исканата функционалност, за което да бъде уведомена комисията в най-кратък срок.

8.ОТНОСНО: Писмо от председателя на Районен съд гр. Хасково относно проблем с интернет страницата на съда. 
Писмото касае технически проблем, който своевременно е отстранен.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

8.1. Приема за сведение писмото от председателя на Районен съд гр. Хасково относно проблем с интернет страницата на съда.

9.ОТНОСНО: Писмо  от председателя на Районен съд гр. Бургас относно проблем с домейна на интернет страницата на съда.
Писмото касае технически проблем, който своевременно е отстранен.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

9.1. Приема за сведение писмото от председателя на Районен съд гр. Бургас относно проблем с домейна на интернет страницата на съда. 

10.ОТНОСНО: Решение на комисия „Съдебна карта, натовареност и съдебна статистика” към СК на ВСС по протокол  № 25/31.07.2017 г. във връзка със запитване от председателя на Апелативен съд гр. Бургас относно „Ръководство за разпределящи”, изпратено по служебните страници на съдилищата.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

10.1. Да се изпрати отговор до председателя на Апелативен съд гр. Бургас, че „Ръководство за разпределящи”, изпратено по служебните страници на съдилищата е техническо указание, което няма силата на нормативен акт. В подобни случаи, които са специфични за съответния съд се прилагат Правилата приети с  решение на Общото събрание на съдиите.  

11.ОТНОСНО: Решение на Пленума на ВСС по протокол № 23/20.07.2017 г., т. 4 относно предоставяне на информация за степента на свързаност на органите на съдебната власт с ядрото на ЕИСПП във връзка с обсъждане на обобщението/публичната част/ на независимия технически анализ на структурния и функционален модел на ПРБ.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

11.1. Одобрява проекта на отговор в изпълнение на решение на Пленума на ВСС по протокол № 23/20.07.2017 г., т. 4.2 относно предоставяне на информация за степента на свързаност на органите на съдебната власт с ядрото на ЕИСПП във връзка с обсъждане на обобщението/публичната част/ на независимия технически анализ на структурния и функционален модел на ПРБ.
11.2. Изпраща отговора на Министерство на правосъдието с приложено извлечение от решение на Пленума на ВСС по протокол № 23/20.07.2017 г., т. 4.2.

12.ОТНОСНО: Решение на Комисия по правни и институционални въпроси към Пленума на ВСС по протокол № 29/21.08.2017 г. относно определяне на представители за среща с ЕК в рамките на експертната мисия на България по МСО в периода 26 – 28 септември 2017 г. и искане за предоставяне на информация за изпълнението на препоръките от доклада на ЕК от януари 2017 г.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

12.1. Приема за сведение решението на Комисия по правни и институционални въпроси към Пленума на ВСС по протокол № 29/21.08.2017 г. относно определяне на представители за среща с ЕК в рамките на експертната мисия на България по МСО в периода 26 – 28 септември 2017 г. и искане за предоставяне на информация за изпълнението на препоръките от доклада на ЕК от януари 2017 г.
12.2. Съгласно препоръките от доклада на ЕК от януари 2017 г. в рамките на Механизма за сътрудничество и оценка няма заложени мерки от компетентността на КПКИТ.
12.3. Изпраща решението на дирекция „Международна дейност” в АВСС.

13.ОТНОСНО: Решение на Комисия по правни и институционални въпроси към Пленума на ВСС по протокол № 26/31.07.2017 г. относно доклада на Групата държави срещу корупцията /GRECO/ за изпълнение на препоръките към България от четвъртия кръг на оценка /превенция на корупцията по отношение на народните представители, съдиите и прокурорите/, предоставен от МП.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

13.1. Приема за сведение доклада на Групата държави срещу корупцията /GRECO/ за изпълнение на препоръките към България от четвъртия кръг на оценка /превенция на корупцията по отношение на народните представители, съдиите и прокурорите/, предоставен от МП.
13.2. Изпраща решението на дирекция „Международна дейност” в АВСС.

14.ОТНОСНО: Искане от председателя на Окръжен съд гр. Стара Загора за осигуряване на средства за закупуване на 3 бр. компютърни конфигурации.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

14.1. Отлага искането от председателя на Окръжен съд гр. Стара Загора за разглеждане в следващото заседание на комисията.

15.ОТНОСНО: Искане от председателя на Софийски окръжен съд за осигуряване на средства за закупуване на 10 бр. принтери и  7 бр. мултифункционални устройства.

Съгласно одобрената от Висшия съдебен съвет централизирана обществена поръчка за доставка на компютърна техника за нуждите на ВСС и съдилищата на Софийски окръжен съд са разпределени 5 бр. принтери. 

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

15.1. Указва на председателя на Софийски окръжен съд да предостави мотивирана детайлна обосновка за осигуряване на средства за закупуване на останалите 5 бр. принтери и 7 бр. МФУ като се съобрази с решение на комисия „Бюджет и финанси” към Пленума на ВСС по протокол № 26/19.07.2017 г., т. 32.1.
15.2. Да се изпрати решението на комисията на председателя на Софийски окръжен съд.

16.ОТНОСНО: Искане от председателя на Административен съд гр. Хасково за осигуряване на средства за закупуване на компютърна конфигурация и принтер.

Съгласно одобрената от Висшия съдебен съвет централизирана обществена поръчка за доставка на компютърна техника за нуждите на ВСС и съдилищата на Административен съд гр. Хасково са разпределени 13 бр. компютърни конфигурации и 5 бр. принтери. С оглед предстоящото изпълнение на пoръчката  и неприключила конкурсна процедура по чл. 194 от ЗСВ 

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

16.1. Отлага искането от председателя на Административен съд гр. Хасково за осигуряване на средства за закупуване на компютърна конфигурация и принтер, с оглед не приключилата конкурсна процедура по чл. 194 от ЗСВ и разпределената техника за съда от централизираната обществена поръчка.
16.2. Изпраща решението на комисията на председателя на Административен съд гр. Хасково, за сведение.

17.ОТНОСНО: Искане от председателя на Районен съд гр. Попово за закупуване на 3 бр. UPS.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

17.1. Искането от председателя на Районен съд гр. Попово за  закупуване на 3 бр. UPS в рамките на утвърдения бюджет на съда, е целесъобразно.
17.2. Изпраща решението на комисията на председателя на Районен съд гр. Попово, за сведение.

18.ОТНОСНО: Решение на комисия „Бюджет и финанси” към Пленума на ВСС по протокол № 29/09.08.2017 г. относно искане от председателя на Районен съд гр. Варна, в частта за осигуряване на средства за изграждане на безжична мрежа за свободен достъп до интернет в сградата на съда.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

18.1. Връща искането от председателя на Районен съд гр. Варна, в частта за осигуряване на средства за изграждане на безжична мрежа за свободен достъп до интернет в сградата на съда, за допълнителна информация. Да се конкретизира дали изграждането на безжична мрежа е предвидено за цялата сграда или за отделно помещение, кой интернет доставчик ще се ползва – този, който използва съда в момента или друг - нов доставчик, както и  да се обоснове как изграждането на безжична мрежа в съда ще подобри качеството на обслужване на гражданите.

19.ОТНОСНО: Искане от председателя на Районен съд гр. Петрич за осигуряване на средства за закупуване на 1 бр. рутер.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

19.1. Да се предостави на Районен съд гр. Петрич 1 бр. рутер от закупените през 2016 г. чрез обществената поръчка устройства за съдилищата, предназначени за изграждане на връзка с ВСС.
19.2. Изпраща решението на комисията на председателя на Районен съд гр. Петрич, за сведение.
19.3. Изпраща решението на комисия „Бюджет и финанси" към Пленума на ВСС, по компетентност.

20.ОТНОСНО: Проект на писмо до директора на Главна дирекция „ГРАО” към МРРБ относно предоставяне на информация в електронен вид, необходима за обслужване дейността на бюрата съдимост.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

20.1. Одобрява проекта на писмо до директора на Главна дирекция „ГРАО"
към МРРБ.
20.2. Изпраща писмото до директора на Главна дирекция „ГРАО" към МРРБ
относно предоставяне на информация в електронен вид, необходима за
обслужване дейността на бюрата съдимост.

21.ОТНОСНО: Проект на Наредба № 7 за съдебните заседатели.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

21.1. Да се изпрати конкретно предложение до работната група изготвяща Проекта на Наредба № 7 за съдебните заседатели, за корекция на чл. 16.(1) с мотиви, че случайният подбор за съдебни заседатели не може да се осъществява посредством централизираната система за случайно разпределение на делата. 

22.ОТНОСНО: Искане от председателя на Районен съд гр. Пазарджик за осигуряване на средства за закупуване на 4 бр. настолни компютри.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

22.1. Искането от председателя на Районен съд гр. Пазарджик за осигуряване на средства за закупуване на 4 бр. настолни компютри на обща стойност 1000.00 лв. с ДДС, е целесъобразно.
22.2. Изпраща решението на комисия „Бюджет и финанси" към Пленума на ВСС, по компетентност.

23.ОТНОСНО: Решение на Комисия по правни и институционални въпроси към Пленума на ВСС по протокол № 30/07.09.2017 г. относно предоставяне на отговори по въпросници на Европейската комисия за ефективност на правосъдието на Съвета на Европа /CEPEJ/ по темите от компетентност на ВСС.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

23.1. Одобрява подготвените от експертите в дирекция „ИТСС” отговори на  въпросници на Европейската комисия за ефективност на правосъдието на Съвета на Европа /CEPEJ/ по темите от компетентност на ВСС.
23.2. Изпраща решението на дирекция „Международна дейност” в АВСС, за обобщаване.

24.ОТНОСНО: Решение на Комисия по правни и институционални въпроси към Пленума на ВСС по протокол № 30/07.09.2017 г. относно отчет за изпълнение на Актуализираната стратегия за продължаване реформата в съдебната система и Пътна карта към нея.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

24.1. Приема за запознаване формуляра за отчет за изпълнението на Актуализираната стратегия за продължаване реформата в съдебната система и Пътна карта към нея.
24.2.  НЯМА бележки и коментари по индикаторите, мерките и сроковете по Актуализираната стратегия и Пътната карта към нея.
24.3. Изпраща решението на дирекция „Международна дейност” в АВСС.

ЗА ПРЕДСЕДАТЕЛ
НА КОМИСИЯТА: /П/
	МАРИЯ КУЗМАНОВА